CELEX: 22005D0563
Language: hu
Date: 2005-07-14 00:00:00
Title: 2005/563/: Az EU-Tunézia Társulási Tanács 1/2005 határozata (2005. július 14.) az egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló euro-mediterrán megállapodásban megállapított, a „származó termék” fogalmának meghatározására és a közigazgatási együttműködés módszereire vonatkozó rendelkezésektől való eltérésről

22.7.2005   
            
            
               HU
            
            
               Az Európai Unió Hivatalos Lapja
            
            
               L 190/3
            
         
      AZ EU-TUNÉZIA TÁRSULÁSI TANÁCS 1/2005 HATÁROZATA
   
   (2005. július 14.)
   az egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló euro-mediterrán megállapodásban megállapított, a „származó termék” fogalmának meghatározására és a közigazgatási együttműködés módszereire vonatkozó rendelkezésektől való eltérésről
   (2005/563/EK)
   AZ EU–TUNÉZIA TÁRSULÁSI TANÁCS,
   tekintettel az egyrészről az Európai Közösségek és azok tagállamai, másrészről a Tunéziai Köztársaság közötti társulás létrehozásáról szóló euro-mediterrán megállapodásra (1) (a továbbiakban: a megállapodás) és különösen annak a származó termékek fogalmának meghatározásáról és a közigazgatási együttműködés módszereiről szóló 4. jegyzőkönyvének 39. cikkére,
   mivel:
   
               (1)
            
            
               Az említett jegyzőkönyv 39. cikkére vonatkozó együttes nyilatkozat kimondja, hogy a Közösség kész arra, hogy a megállapodás aláírása után megvizsgáljon a Tunézia részéről érkező, a származási szabályoktól való eltérésekre vonatkozó minden kérelmet.
            
         
               (2)
            
            
               2005. február 16-án Tunézia kérelmezte a származási szabályoktól való eltérést a harmonizált áruleíró és kódrendszer 61. és 62. árucsoportja alá tartozó 8 040 tonna nadrágot és 1 855 tonna egyéb ruházati cikket illetően.
            
         
               (3)
            
            
               A 2004. november 25-én aláírt Tunézia–Törökország szabadkereskedelmi megállapodás hatálybalépéséig, valamint az említett jegyzőkönyv egy páneurópai–mediterrán kumuláció céljából történő módosításáig, az eltérés engedélyezné származó ruházati cikkek Törökországból származó szövetből, Tunéziában történő előállítását európai uniós kivitel céljából.
            
         
               (4)
            
            
               Az eltérést a Törökországból származó és a Közösségből Tunéziába exportált szövetekre is alkalmazni kell.
            
         
               (5)
            
            
               Ezen eltérés céljából Tunéziának és Törökországnak azonos származási szabályokat kell végrehajtania, beleértve a közigazgatási együttműködésről szóló rendelkezést.
            
         
               (6)
            
            
               Az eltérést a három érintett fél, azaz Tunézia, Törökország és az EU között kötött, a származási szabályokat meghatározó páneurópai–mediterrán jegyzőkönyv hatálybalépéséig, de legfeljebb egy évig biztosítják,
            
         A KÖVETKEZŐKÉPPEN HATÁROZOTT:
   1. cikk
   A megállapodás 4. jegyzőkönyvének II. mellékletében közzétett lista különös rendelkezéseitől eltérve, a mellékletben felsorolt és Tunéziában beszerzett, Törökországból származó szövetből készült ruházati cikkek az e határozatban foglaltakkal összhangban tunéziai eredetűnek minősülnek.
   2. cikk
   Az 1. cikkben előírt eltérés csak akkor alkalmazható, amennyiben az említett jegyzőkönyvben szereplő származási szabályokkal megegyező preferenciális származási szabályok vannak érvényben Törökország és Tunézia között a Törökországból származó szövetek származó helyzetének megállapítása érdekében.
   3. cikk
   E határozat céljából és az említett jegyzőkönyv 18. cikke (4) és (5) bekezdésének rendelkezéseitől való eltérésként a közösségi tagállamok vámhatóságai EUR.1 szállítási bizonyítványt bocsáthatnak ki a Törökországból származó és Tunéziába exportált szövetekre.
   4. cikk
   A mellékletben meghatározott mennyiségeket a Bizottság kezeli, amely meghoz minden, a hatékony kezelés érdekében hasznosnak ítélt igazgatási intézkedést. A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK rendeletnek (2) a vámkontingensek kezelésére vonatkozó 308a., 308b. és 308c. cikke értelemszerűen vonatkozik a mellékletben szereplő mennyiségek kezelésére is.
   5. cikk
   Tunézia vámhatóságai megteszik a szükséges lépéseket az 1. cikkben említett exportált termékek mennyiségi ellenőrzésére. E célból az e határozat alapján általuk kibocsátott minden bizonyítványon szerepel az arra való utalás. A tunéziai illetékes hatóságok háromhavonta kimutatást küldenek a Bizottságnak arról, hogy milyen mennyiségekről állítottak ki EUR.1 szállítási bizonyítványokat e határozat alapján, és közlik a bizonyítványok sorszámát.
   6. cikk
   Az e határozat értelmében kiállított EUR.1 szállítási bizonyítványok 7. rovatában az alábbi jelzésnek kell szerepelnie a megállapodás valamelyik nyelvén:
   
      „Eltérés – 1/2005 határozat”.
   
   7. cikk
   Tunézia és az Európai Közösség tagállamai a maguk részéről megteszik a határozat végrehajtásához szükséges intézkedéseket.
   8. cikk
   Ez a határozat az elfogadásának napján lép hatályba, és azonnal alkalmazni kell, amint a 2. cikk feltételei teljesülnek.
   Ezt a határozatot a Tunézia, Törökország és az EU közötti páneurópai–mediterrán származási kumuláció hatálybalépéséig, de legfeljebb egy évig kell alkalmazni.
   
      Kelt Brüsszelben, 2005. július 14-én.
      
         
            a Társulási Tanács részéről
         
         
            az elnök
         
         J. STRAW
         
      
   
   
      (1)  HL L 97., 1998.3.30., 2. o. A levélváltás formájában az Európai Közösség és a Tunéziai Köztársaság között a kölcsönös liberalizációs intézkedésekről és az EK és Tunézia közötti társulási megállapodás mezőgazdasági jegyzőkönyveinek módosításáról szóló megállapodással (HL L 336., 2000.12.30., 93. o.) módosított megállapodás.
   
      (2)  HL L 253., 1993.10.11., 1. o. A legutóbb a 883/2005/EK rendelettel (HL L 148., 2005.6.11., 5. o.) módosított rendelet.
   
      MELLÉKLET
      AZ 1. CIKK SZERINTI LISTA
      (eltérésben részesülő termékek)
      
                  HR-vámtarifaszám
               
               
                  Leírás
               
               
                  Mennyiség
                  (tonna)
               
            
                  ex ex 620342 és ex ex 620462
               
               
                  Férfi hosszúnadrág és bricsesznadrág pamutból
                  Női hosszúnadrág és bricsesznadrág pamutból
               
               
                  6 505
               
            
                  ex ex 620343
               
               
                  Férfi hosszúnadrág és bricsesznadrág szintetikus szálból
               
               
                  674
               
            
                  ex ex 620341ex ex 620349ex ex 620461ex ex 620463 és ex ex 620469
               
               
                  Férfi hosszúnadrág és bricsesznadrág gyapjúból vagy finom állati szőrből
                  Férfi hosszúnadrág és bricsesznadrág más textilanyagból
                  Női hosszúnadrág és bricsesznadrág gyapjúból vagy finom állati szőrből
                  Női hosszúnadrág és bricsesznadrág szintetikus szálból
                  Női hosszúnadrág és bricsesznadrág más textilanyagból
               
               
                  861
               
            
                  6208 és 6212
               
               
                  Női vagy leányka-atlétaing és más -alsóing, -kombiné, -alsószoknya, -rövidnadrág, -alsónadrág, -hálóing, -pizsama, -hálóköntös, -fürdőköpeny, -háziköntös és hasonló áru
                  Melltartó, csípőszorító, fűző, nadrágtartó, harisnyatartó, zoknitartó és hasonló áruk, ezek részei is, kötött vagy hurkolt anyagból is
               
               
                  646
               
            
                  .6205 és .6206
               
               
                  Férfi- vagy fiúing
                  Női vagy leánykablúz, -ing és -ingblúz
               
               
                  663
               
            
                  611231–611239 és 611241–611249
               
               
                  Férfi- vagy fiúfürdőruha szintetikus szálból
                  Férfi- vagy fiúfürdőruha más textilanyagból
                  Női vagy leányka-fürdőruha szintetikus szálból
                  Női vagy leányka-fürdőruha más textilanyagból
               
               
                  105
               
            
                  620451–620459
               
               
                  Női vagy leánykaszoknya és -nadrágszoknya
               
               
                  441
               
            
                   
               
               
                  Összesen
               
               
                  9 895